=== Bevidsthedsfilosofi ===
I Fayes seneste bog, ''How Matter Becomes Conscious'' (2019), undersøger han, hvordan vi kan forstå [[Bevidsthedsfilosofi|bevidstheden]] ud fra det evolutionære-naturalistiske program, han har forfulgt i sine tidligere bøger. Faye argumenterer for, at bevidsthed ikke blot findes hos mennesker, men også er udviklet i mindre eller større grad hos dyr. Bevidsthed skal med andre ord forstås som en egenskab ved mange organismer opstået igennem [[naturlig selektion]] og tilpasning til omgivelserne. Traditionelt har [[Materialisme|materialistiske]] forklaringer af bevidstheden søgt at forstå bevidstheden ved at henvise til intrinsiske egenskaber ved [[hjerne]]n. Problemet er imidlertid, at sådanne neurale eller funktionelle egenskaber synes ikke at kunne forklare vores oplevelse af kvalitative egenskaber som farver, som når vi ser en rød [[valmue]], eller kunne forklare oplevelsen af smerter.
Levende_personer Filosofi